Indhold

## Universal tilgængelighed (PDF/UA)

Opretter en PDF/UA-fil (UA = universal accessibility), der lever op til kravene i PDF/UA (ISO 14289) specifikationerne.

Opmærket PDF (med tags) bliver automatisk slået til og kan ikke slås fra, når PDF/UA er valgt.

For at tilgå denne kommando...

#### Fra menulinen:

Vælg Filer ▸ Eksportér som ▸ Eksportér som PDF ▸ (fanebladet) Generelt.

Vælg Filer ▸ Eksportér og vælg derefter PDF som filformat, klik på Eksportér.

#### Fra brugerfladen med faneblade:

På fanebladet Filer, vælg Eksportér og vælg derefter PDF som filformat, klik på Eksportér.

I menuen Filer på fanebladet Filer, vælg Eksportér som PDF.

I menen Filer på fanebladet Filer, vælg Eksportér, vælg derefter filformatet PDF, klik på Eksportér.

#### Fra værktøjslinjer:

Eksportér som PDF

og vælg så Universal Accessibility (PDF/UA).

Specifikationen definerer den krævede struktur og formatering af et dokument og PDF-funktionaliteter, der er bedre egnet for tilgængelighed. Denne specifikation kan også bruges til at fremstille et dokument, der lever op til W3Cs retningslinjer vedr. tilgængelighed til webindhold (WCAG 2.0) (= Web Content Accessibility Guidelines 2.0).

Den aktuelle implementering (januar 2020) tjekker følgende:

- Dokumentets titel er sat.

- Dokumentets sprog er sat, eller alle typografier i brug har sat sprog-egenskaben.

- Alle billeder, grafikker, OLE-objekter har en alternativ (alt) tekst eller titel.

- Tabeller indeholder ikke opdelte eller flettede celler.

- Der anvendes udelukkende integreret nummerering og ingen manuel nummerering. Du skal for eksempel ikke taste "1.", "2.", "3." i begyndelsen af afsnit.

- Hyperlink-tekster uden de underliggende hyperlinks.

- Kontrasten mellem tekst og baggrund lever op til WCAG-specifikationen.

- Ingen blinkende tekst.

- Ingen fodnoter eller slutnoter.

- Overskriftstal skal stige fortløbende uden udeladelser, du kan for eksempel ikke have Overskrift 1, Overskrift 3 og ingen Overskrift 2.

- Teksten giver ikke yderligere mening ved hjælp af (direkte) formatering.

Du kan tjekke dokumentets overholdelse af tilgængelighedsregler før eksport med Funktioner ▸ Tjek tilgængelighed

Støt os venligst!