Indhold

# Placering af objekter

Et objekt, for eksempel eller billede eller en ramme, er placeret indenfor et dokument ved hjælp af en forankring knyttet til et andet element.

En forankring bestemmer referencepunktet for et objekt. Referencepunktet kan være den side eller ramme, hvor objektet er, et afsnit eller endda et tegn. Et objekt har altid en forankring.

En forankring flytter med det element, det er knyttet til, når dokumentet redigeres. Et objekt beholder sin position i forhold til referencepunktet, bestemt af dets forankring, sådan at når referencepunktet flyttes eller ændres, flyttes objektet med i forhold til det.

Følgende forankringsindstillinger er tilgængelige:

Forankring | Effekt
--- | ---
Som tegn | Forankrer det valgte objekt som et tegn i den aktuelle tekst. Hvis højden af det valgte objekt er større end den aktuelle skrifttypestørrelse, øges højden af den linje, der indeholder objektet. For at centrere et billede på en HTML-side skal du indsætte billedet, forankre det "som tegn" og så centrere afsnittet.

Til tegn

Forankrer det valgte objekt til det afsnit, der indeholder det tegn, som forankringen er knyttet til. Objektets referencepunkt er begyndelsen at det afsnit, der indeholder tegnet.

Hvis du for eksempel deler et afsnit på et punkt før forankringen, flyttes referencepunktet til begyndelsen af det nye afsnit og objektet flyttes i forhold til dette punkt. Hvis du lægger dette afsnit sammen det foregående, flyttes referencepunktet til begyndelsen af det sammenlagte afsnit og objektet flyttes i forhold til det.

Til afsnit | Forankrer det valgte objekt til det aktuelle afsnit.
Til side | Forankrer det valgte objekt til den aktuelle side.
Til ramme | Forankrer det valgte objekt til den omgivende ramme.

Objekter kan kun placeres på den side, hvor deres forankring er placeret.

## Flytte en forankring

Når du indsætter en figur, tekstfelt, OLE-objekt, billede eller ramme i dit dokument, vises et ankerikon, hvor objektet er forankret. Du kan flytte en forankring eller med andre objektbegrænsninger i tankerne, placere et objekt i forhold til ankerets referencepunkt ved at trække objektet.

## Udskiftning af en forankring

For at ændring forankringsindstillingerne for et objekt, højreklik på objektet og vælg en indstilling fra undermenuen Forankring.

Relaterede emner

Indsætte, redigere og sammenkæde rammer

Støt os venligst!