Indhold

# Oprettelse af en indholdsfortegnelse

Den bedste måde til at generere en indholdsfortegnelse på er at anvende de foruddefinerede typografier for afsnitsoverskrifter, såsom "Overskrift 1", til de afsnit, som du vil inkludere i din indholdsfortegnelse. Efter at du har anvendt disse typografier, kan du oprette en indholdsfortegnelse.

## For at indsætte en indholdsfortegnelse

1. Klik i dokumentet, hvor du vil oprette indholdsfortegnelsen.

2. Vælg Indsæt ▸ Indholdsfortegnelse og stikordsregister ▸ Indholdsfortegnelse, stikordsregister eller litteraturliste, og klik så på fanebladet Type.

3. Vælg "Indholdsfortegnelse" i feltet Type.

4. Vælg de indstillinger du ønsker.

5. Klik på OK.

Hvis du vil bruge en anden afsnitstypografi i indholdsfortegnelsen, så vælg afkrydsningsfeltet Yderligere typografier i området Opret fra, og klik derefter på knappen Tildel typografier ved siden af afkrydsningsfeltet. I dialogen Tildel typografier klikker du på typografien i listen Typografier og derefter på registerniveauet for den valgte typografi.

LibreOffice opretter indholdsfortegnelsens elementer ud fra afsnitstypografiens dispositionsniveau og afsnittets indhold. Hvis afsnittet er tomt, bliver det ikke medtaget i indholdsfortegnelsen. Hvis du vil tvinge et tomt afsnit til at blive opført i indholdsfortegnelsen, kan du manuelt tilføje et mellemrum eller et hårdt mellemrum til afsnittet. Mellemrum tilføjet i tekstfeltet Efter i fanebladet Nummerering i dialogen Overskriftsnummerering vil ikke fungere til dette formål, da de er del af afsnittets nummerering, ikke afsnittets indhold.

## For at opdatere en indholdsfortegnelse

Gør et af følgende:

- Højreklik i indholdsfortegnelsen og vælg Opdatér indeks/oversigt.

- Vælg Funktioner ▸ Opdatér ▸ Registre og fortegnelser.

Relaterede emner

Angivelse af indeks- eller indholdsfortegnelseselementer

Opdatering, redigering og sletning af stikordsregistre og indholdsfortegnelser

Formatering af et indeks eller en indholdsfortegnelse

Redigering eller sletning af elementer i indeks og oversigter

Oprettelse af stikordsregistre

Brugerdefinerede indekser

Oprettelse af en litteraturliste

Indekser der dækker flere dokumenter

Støt os venligst!